ক্যাট ও' নাইন টেইলস (উপন্যাস)

ক্যাট ও'নাইন টেইলস হল জুলিয়া গোল্ডিং রচিত "ক্যাট রয়্যাল" সিরিজের চতুর্থ বই। এই গল্পে মূলচরিত্র, ক্যাট, পুরুষের পোশাক পরে, একটি অনুষ্ঠানে নৃত্য পরিবেশন করে এবং একটি ভারতীয় উপজাতির সাথে দেখা করে।

পটভূমি
ডেন অব থিভস–এর ঘটনার পর থেকে ক্যাট ফ্র্যাঙ্ক ও লিজির সঙ্গে থাকতে শুরু করে। তাদের সঙ্গে সে খুবই সুখে ছিল। ঠিক তখনই ফ্র্যাঙ্কের খুড়তুতো ভাই মিস্টার ডিক্সনের আগমন ঘটে। তিনি ক্যাটের প্রতি খুবই সদয় আচরণ করেন এবং ক্যাট রাজপরিবারের অংশ না হলেও সবাইকে নিয়ে একটি নৃত্যানুষ্ঠানে যাওয়ার প্রস্তাব দেন।

ক্যাট একটি সুন্দর পোশাক পায়, কিন্তু সেই বলটি শেষ পর্যন্ত একেবারেই বিপর্যয়কর হয়ে ওঠে। ফ্র্যাঙ্ক খুব অস্বস্তিতে থাকে এবং ক্যাটকে নাচের জন্য আমন্ত্রণ জানাতে পারেনা। এরপর বিলি জোর করে ক্যাটকে চুম্বন করে, যা ফ্র্যাঙ্ক ও মিস্টার ডিক্সন দুজনেই দেখে ফেলে। ভীষণ লজ্জিত হয়ে তারা ক্যাটকে সঙ্গে নিয়ে বাড়ি ফিরে আসে, ক্যাট অপমানিত বোধ করে ও তার মনখারাপ হয়। ফ্র্যাঙ্ক অশোভন আচরণের জন্য তাকে তিরস্কার করে, কিন্তু অল্প সময়ের মধ্যেই তারা ব্যাপারটির বোঝাপড়া করে নেয় এবং ঘোড়ায় চড়তে যায়।

এরপর তারা একটি চিঠি পায়, যেখানে তারা জানতে পারে তাদের বন্ধু সিড বাড়ি ফেরেনি। উদ্বিগ্ন হয়ে তারা সিডের কোনো খোঁজে ডকে যাওয়ার সিদ্ধান্ত নেয়। সেখানে একটি নৌকা খুঁজতে গিয়ে তারা হঠাৎ একদল প্রেস গ্যাং-এর দ্বারা ভয়ংকরভাবে আক্রান্ত হয়। তারা ফ্র্যাঙ্ক, পেড্রো ও ক্যাটকে জোর করে এইচএমএস কোরেজাস জাহাজে তুলে দেয় এবং মিস্টার ডিক্সনের পেটে ছুরিকাঘাত করে।

জাহাজে উঠে ক্যাটকে ম্যাকলিন নামের এক নাবিকের চাপে পুরুষ সাজতে বাধ্য হতে হয়। ম্যাকলিন তাকে হুমকি দেয় এবং তাকে অনেক কঠোর কাজ করতে বাধ্য করে। এদিকে সিডও একই জাহাজে ছিল। সে, তার ম্যানেজারের প্রতারণার শিকার হয়ে সেখানে এসেছে। বন্ধুরাও বন্দি হয়েছে দেখে সে প্রচণ্ড রেগে যায়, কিন্তু তার কিছুই করার থাকে না।

পরে ক্যাট চায় অন্য নাবিকরা যেন তাকে সম্মান করে, তাই সে সিডকে তার সঙ্গে লড়াই করতে বলে। সিড রাজি হয় না। কিন্তু ক্যাপ্টেনের চাপে পরিস্থিতি বদলে যায়। ক্যাট মরিয়া হয়ে সিডকে উসকানি দিতে থাকে, আর শেষ পর্যন্ত সিড তাকে ঘুষি মারে, যখন ক্যাট বলে যে সিড খুব খারাপ চুমু খায় এবং বিলি তার চেয়ে ভালো।

রাগের মাথায় হাত ক্যাটের উপর হাত তোলার পরে সিড নিজের ওপর ভীষণ ক্ষুব্ধ হয়, কিন্তু ক্যাটের সঙ্গে মন খুলে কথা বলার পর সে নিজেকে ক্ষমা করতে পারে। পরে জাহাজ বন্দরে আসলে ক্যাট পালানোর চেষ্টা করে, কিন্তু ম্যাকলিন তার পিছু নেয়। শেষ পর্যন্ত একটি আদিবাসী ভারতীয় গোষ্ঠী ক্যাটকে উদ্ধার করে এবং সে কানাওয়া নামের একটি মেয়ের সঙ্গে বন্ধুত্ব করে। আদিবাসী প্রধান ম্যাকলিনকে নির্বাসিত করেন এবং ক্যাট কিছুদিন জাহাজের সঙ্গে থেকে যায়, যদিও মনে মনে সে বাড়ি ফিরে যেতে চায়।

এরপর ক্যাট জানতে পারে যে ডিক্সন আসলে মৃত্যুর অভিনয় করেছিল, কারণ সে নিঃস্ব হয়ে পড়েছিল এবং ফ্র্যাঙ্কের সম্পদ সে দখল করতে চায়। ক্রুদ্ধ হয়ে ক্যাট ফিলাডেলফিয়ায় যায়, যেখানে তাকে খুঁজতে একটি অনুসন্ধানী দল পাঠানোর বিষয়ে আলোচনা চলছিল। সেখানে সে ডিক্সনের বিশ্বাসঘাতক প্রতারণা ফাঁস করে দেয় এবং ফ্র্যাঙ্ক তাকে ত্যাজ্য ঘোষণা করে।

শেষ পর্যন্ত ফ্র্যাঙ্ক যথেষ্ট সাহস সঞ্চয় করে ক্যাটকে নাচের জন্য আমন্ত্রণ জানায়। এরপর লিজি ও জনির প্রথম সন্তানের জন্ম হয়। সেই শিশুটি ক্যাটের গড-ডটার, এবং তার নাম ক্যাটের নাম অনুসারেই রাখা হয়—ক্যাথরিন এলিজাবেথ ফিটজরয়।

অভ্যর্থনা
কার্কাস রিভিউস ক্যাট ও'নাইন টেইলস–কে ধারাবাহিকের আগের বইগুলোর তুলনায় দুর্বল উপন্যাস হিসেবে বিবেচনা করেছেন। তারা উল্লেখ করেছেন যে এটি “গল্পটি একটু বেশি দীর্ঘ, অভিযানের ঘটনাগুলো কিছুটা জোর করে ঢোকানো, আর ক্যাট খুব সহজেই বিপদে পড়ে আবার সেখান থেকে বেরিয়েও আসে।” তারা আরও বলে যে, “ক্যাট সব সময়ই যা দরকার তা করতে পারে। সে একেবারেই অসম্ভব রকম প্রতিভাবান এক গল্পকথার নায়িকা—সবকিছুতেই দক্ষ, শুধু তাকে ভালোবাসা অসংখ্য ছেলেদের মধ্যে থেকে কাউকে বেছে নিতে পারে না।” শেষে তারা উপসংহারে পৌঁছায়, “একসময়ের নতুনত্বপূর্ণ ক্যাট এখন একটু একঘেয়ে হয়ে আসছে।”

তথ্যসূত্র

বিষয়শ্রেণী:Novels by Julia Golding
বিষয়শ্রেণী:২০০৭-এর ব্রিটিশ উপন্যাস
বিষয়শ্রেণী:২০০৭-এর শিশুদের বই
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:ব্রিটিশ ঐতিহাসিক উপন্যাস
বিষয়শ্রেণী:সমারসেটে রচিত উপন্যাস
বিষয়শ্রেণী:জাহাজের উপর ভিত্তি করে উপন্যাস
বিষয়শ্রেণী:মার্কিন যুক্তরাষ্ট্রের জাতীয় যুগের প্রাথমিক পটভূমিতে রচিত উপন্যাস
বিষয়শ্রেণী:এগমন্ট বুকসের বই

বিষয়শ্রেণী:আঠারো শতকের পটভূমিতে নির্মিত শিশুদের বই
বিষয়শ্রেণী:ফিলাডেলফিয়ায় রচিত শিশুদের বই
বিষয়শ্রেণী:ব্রিটিশ শিশুতোষ উপন্যাস
বিষয়শ্রেণী:শিশুতোষ ঐতিহাসিক উপন্যাস